# USTANOVA ZA RAZVOJ KOMPETENCIJA, INOVACIJA I SPECIJALIZACIJE ZADARSKE ŽUPANIJE-INOVACIJA

# RKP 48525

Trg tri bunara 5

23000 ZADAR

**BILJEŠKE UZ FINANCIJSKA IZVJEŠĆA ZA RAZDOBLJE**

## SIJEČANJ-PROSINAC 2020. GODINE

Ustanova za razvoj kompetencija, inovacija i specijalizacije Zadarske županije osnovana je Odlukom osnivača-Zadarske županije 18. lipnja 2014. godine, a redovno poslovanje počelo 1. listopada 2014. godine.

Ustanovu zastupa i njome rukovodi ravnateljica Katarina Colić. Ustanovom upravlja Upravno vijeće od dva (2) člana koje imenuje župan Zadarske županije i jednog (1) člana predstavnika zaposlenika Ustanove.

Postavljanje temelja koji bi omogućio stvaranje konkurentnijeg gospodarstva Zadarske županije zahtjevan je cilj kojemu su usmjerene aktivnosti INOVAcije. Provedbom projekta specijaliziranih poslovnih inkubatora trebalo bi se stvoriti potrebnu infrastrukturu te ostvariti usku suradnju gospodarstva s obrazovnim kao i znanstveno-istraživačkim ustanovama te stvoriti uvjete za primjenu znanja, inovacija i novih tehnologija u razvoju proizvoda visoke dodane vrijednosti.

INOVACIJa pruža usluge Filmskog ureda te predstavlja prvi hrvatski Filmski ured (Film Commission).

Inovacija je u Registar korisnika proračuna (RKP) upisan pod brojem 48525. Osobni identifikacijski broj (OIB) Ustanove je 45327324102.

### Bilješka uz obrazac PR-RAS

**AOP 629** Ukupni prihodi i primici ostvareni u iznosu 22.966.740,00 kn, odnose se na:

* tekuće pomoći od međunarodnih organizacija u iznosu od 113.762,00 kn,
* tekuće pomoći iz proračuna koji nije nadležan u iznosu od 40.123,00 kn,
* tekuće pomoći temeljem prijenosa EU sredstava u iznosu od 480.667,00 kn,
* kapitalne pomoći temeljem prijenosa EU sredstava u iznosu od 11.970.844,00 kn,
* prihodi od financijske imovine u iznosu od 5,00 kn,
* prihodi od pruženih usluga 42.053,00 kn,
* prihodi iz nadležnog proračuna u iznosu 10.277.639,00 kn i
* ostali prihodi u iznosu od 41.647,00 kn

**AOP 050** Tekuće pomoći od međunarodnih organizacija u iznosu od 113.762,00 kn odnose se na financiranje projekata:

* RI2 Integrate u iznosu od 47.337,00 kn,
* Networld u iznosu od 56.819,00 kn i
* Rosie u iznosu 9.606,00 kn.

**AOP 063 Pomoći proračunskim korisnicima** iz proračuna koji im nije nadležan u iznosu 40.123,00 kn odnosi se na tekuću pomoć od Ministarstva regionalnog razvoja i fondova EU za provedbu projekta Stronger koji je sufinanciran bespovratnim sredstvima .

**AOP 067** Tekuće pomoći temeljem prijenosa EU sredstava u iznosu od 480.667,00 odnose se na financiranje projekata:

* Centar za edukaciju i razvoj u iznosu od 80.418,00 kn,
* Stronger u iznosu 287.629,00 kn i
* Pružanje usluga informiranja i povezivanja za MSP u ZŽ u iznosu od 112.620,00 kn.

**AOP 068** Kapitalne pomoći temeljem prijenosa EU sredstava u iznosu od 11.970.844,00 odnosi se na financiranje projekta Centar za kreativne industrije.

**AOP 126** Prihodi od pruženih usluga u iznosu od 42.052,63 kn odnosi se na uplatu od Hrvatske agencije za malo gospodarstvo, inovacije i investicije – HAMAG-BICRO. Prihod je ostvaren na temelju sporazuma o suradnji za provedbu Programa provjere inovativnog koncepta.

**AOP 132** Prihode iz proračuna doznačila je Zadarska županija za financiranje rashoda poslovanja u iznosu 1.574.242,00 kn.

**AOP 133** Prihode iz proračuna doznačila je Zadarska županija za financiranje rashoda za nabavu nefinancijske imovine u sklopu projekta Centar za kreativne industrije u iznosu od 8.703.397,00 kn.

**AOP 149** Rashodi za zaposlene u iznosu 1.224.395,00 kn manji su za 15,9% u odnosu na prethodnu godinu iz razloga smanjenja broja zaposlenih.

**AOP 630**  Ukupni rashodi i izdaci ostvareni su u iznosu 22.916.885,00 kn a odnose se na:

* rashode za zaposlene u iznosu 1.224.395,00 kn,
* materijalne rashode u iznosu 770.344,00 kn,
* rashode za nabavu proizvedene dugotrajne imovine u iznosu 20.922.146,00 kn.

**AOP 341** Rashodi za nabavu nefinancijske imovine u iznosu od 20.922.146,00 kn odnose se na rashode za uredsku opremu i namještaj u iznosu od 168.575 kn, poslovni objekt u iznosu 18.857.461,00 kn, opremu u iznosu od 1.758.650,00, prijevozno sredstvo u cestovnom prometu u iznosu od 134.960,00 kn i ostala nematerijalna proizvedena u iznosu od 2.500,00 kn.

**AOP 635** Višak prihoda i primitaka raspoloživ u sljedećem razdoblju iznosi 49.855,00 kn.

**AOP 645** Prosječan broj zaposlenih kod korisnika na osnovi stanja krajem izvještajnog razdoblja iznosi 10.

#### Bilješka uz obrazac OBVEZE

U razdoblju od 1. siječnja do 31. prosinca obveze su povećane za 35.842.654,00 kn, a podmirene u iznosu 35.594.562,00 kn. Stanje obveza na dan 31. prosinca 2020. godine iznosi 363.823,00 kn a odnosi se na nedospjele obveze za rashode poslovanja (plaća i prijevoz zaposlenika za prosinac 2020. godine) te obveze za jamčevine. AOP 036 obrasca OBVEZA istovjetan je AOP-u 169 obrasca BIL.

*Bilješka uz obrazac BIL*

**AOP 001** Imovina u iznosu 27.448.040,00 kn odnosi se na nefinancijsku imovinu u iznosu 22.773.557,00 kn i financijsku imovinu u iznosu 4.674.483,00 kn. Imovina je povećana za 23.607.611,00 kn u odnosu na prethodnu godinu iz razloga gradnje novog Centra kreativne industrije.

**AOP 008** Građevinski objekti u odnosu na prethodnu godinu je smanjena za 1.917.8932,00 kn iz razloga prijenosa navedenog iznosa na građevinske objekte u pripremi jer se objekt prošle godine počeo graditi.

**AOP 024** Prijevozna sredstva u iznosu 134.960,00 kn odnosi se na nabavu novog vozila. Sredstva za nabavu vozila financirana su iz EU sredstava kroz projekt Stronger**.**

**AOP 051** Dugotrajna nefinancijska imovina u pripremi u iznosu 22.534.003,00 kn odnosi se na gradnju zgrade u iznosu 20.775.353,00 kn za Centar kreativne industrije i 1.758.650.,00 kn za opremu za navedeni Centar.

**AOP 151** Potraživanja za pomoći iz državnog proračuna temeljem prijenosa EU sredstva u iznosu 3.526.093 kn veći je za 541,7% u odnosu na prethodnu godinu. Na to je utjecalo potraživanje za Projekt Centar kreativne industrije u iznosu 3.500.407,00 kn.

**AOP 169** Stanje obveza na dan 31. prosinca 2020. godine iznosi 363.824,00 kn, a odnosi se na rashode za zaposlene u iznosu 95.658,00 kn, obveze za materijalne rashode u iznosu 2.592,00 kn i ostale obveze u iznosu od 265.574,00 kn.

**AOP 180** Ostale tekuće obveze u iznosu 265.574,00 kn veće su za 5.585 % u odnosu na prethodnu godinu. Odnosi se na garancije za ozbiljnost ponuda kod opremanja Centra kreativne industrije.

**AOP 238** Višak prihoda u iznosu 49.855,00 kn ostvaren je u tekućoj godini iz vlastitih sredstva.

*Bilješka uz obrazac P-VRIO*

**AOP 001** prikazuje ukupne promjene u vrijednosti i obujmu imovine čija vrijednost je smanjena u iznosu 140.825,00 kn. Nastalo smanjenje je uzrokovano smanjenjem na poziciji **AOP021** - smanjenje u proizvedenoj dugotrajnoj imovini u iznosu od 140.825,00 kn zbog prijenosa vlasništva opreme na Općinu Poličnik koju je Ustanova nabavila u sklopu projekta Stronger. Knjižen je otpis vrijednosti imovine koja se vodi u knjigama.

*Bilješka uz obrazac RAS-funkcijski*

Rashodi poslovanja i rashodi za nabavu nefinancijske imovine klasificirani su kroz funkciju 06 Usluge unapređenja stanovanja i zajednice, odnosno 062 Razvoj zajednice u iznosu 22.916.885,00 kn.

*Potencijalne obveze*

Na dan bilance 31. prosinca 2020. godine Ustanova nema evidentiranih sudskih sporova u tijeku u izvanbilančnoj evidenciji.

Zadar, 29. siječnja 2021.

**RAVNATELJICA**

**KATARINA COLIĆ**